Epiphany

Epiphany ye'l restolador web oficial del escritoriu GNOME. Ye un descendiente de Galeon. Hai versión en llingua asturiana .

Ye ún de la familia de ñavegadores web qu'usen Gecko del proyeutu Mozilla p'amosar les páxines web. Proporciona una interface pa Gecko integrada con GNOME n'arróu de la interface XUL de Mozilla. Como munchos ñavegadores sofitaos en Gecko, Epiphany inclúi la ñavegación con pestañes, alministración de cookies, bloquéu de ventanes emerxentes y un sistema d'extensiones. Dende la versión 2.24, Epiphany usa'l motor WebKit (usáu tamién por Konqueror y Safari). 

N'arróu del sistema de marcadores xerárquicos basáu en carpetes de la mayoría de los ñavegadores, Epiphany usa marcadores por categoríes, au un solu marcador, por exemplu "Epiphany", pue esistir en delles categoríes como "Ñavegadores web", "GNOME" y "Software de ordenador". Les categoríes especiales inclúin a los marcadores que foron usaos con frecuencia ("Más visitaos") y los que nun foron entá categorizaos. Otru conceutu innovador d'Epiphany son los marcadores intelixentes. Accédese a travíes d'una pallabra na barra de direiciones o nún cuadru de testu nuna barra de ferramientes.

 Ver tamién 
Software llibre
Ubuntu
Firefox
Konqueror
Midori

 Referencies 

 Enllaces esternos 

Categoría:GNOME